Odporúčaná osnova projektu na ADZ/APZ

I. Realizátor projektu

Údaje o žiadateľovi:
Uvádza sa názov spoločnosti alebo fyzickej osoby so  základnými identifikačnými údajmi; ako dlho už pôsobí na trhu práce, resp. aké má skúsenosti v danej oblasti; aké sú jeho skúsenosti v oblasti spolupráce s partnermi, počet zamestnancov, akú majú Vaši zamestnanci úroveň vzdelania, sledujte splnenie zákonných podmienok pre osoby, ktoré budú v mene spoločnosti konať, zastupovať ju, koľko zamestnancov sa bude venovať predmetnej činnosti.

II. Predmet podnikania 

Je dobré zamyslieť sa nad týmito otázkami a zostaviť jasné odpovede: Čomu sa venujete, ako mienite rozšíriť svoje podnikanie, čo Vás k tomu vedie, aké služby budete ponúkať, poskytovať, akým spôsobom ? Čím sú Vaše ponúkané služby výnimočné? Ako chcete realizovať službu (samostatne alebo v spolupráci - s kým)?

III. Trh a konkurencia

Aký je dopyt po Vašich službách? Aká je cieľová skupina, ktorá bude využívať Vaše služby? Kto bude mať záujem o služby? Aké služby budete poskytovať? S kým budete spolupracovať? Ako budem služby distribuovať („posúvať“) svojim klientom? Aká je konkurencia v tejto oblasti? Kto sú hlavní konkurenti? V čom sa líšite? V čom ste lepší? Aké sú silné a slabé stránky Vášho predmetu podnikania ? Aké sú príležitosti a hrozby, ktorým budete čeliť? Ako ich prekonáte?

IV. Príjmy a výdavky

A. Investície a zdroje

Najprv uvediete, kde budete svoju činnosť vykonávať, čo potrebujete (investície/majetok): Aké vybavenie potrebujete pre štart podnikania resp. pre rozšírenie podnikania o činnosť ADZ/APZ? Čo je úplne nevyhnutné pre realizáciu aktivít, ktoré budete realizovať? Čo všetko potrebujete k realizácii aktivít napr. auto, počítač, mobil a kanceláriu alebo web stránku, reklamu a získavanie kontaktov a pod. Ako nadobudnete tieto veci? Ďalej, za čo to kúpite (uvediete finančné zdroje): Koľko peňazí vložíte do podnikania ? Investujete do podnikania iba vlastné zdroje , alebo okrem vlastných peňazí aj peniaze niekoho iného? (napr. partnera, spoločníka.) Čo očakávate od realizácie činnosti, aktivít? Bude sa aktívne podieľať na realizácií biznise? Alebo túto činnosť prevezme partner, prípadne sa budete spoločne podieľať na realizácií aktivít. 

Ak si urobíte jednoduchú tabuľku s dvomi stĺpcami, kde do ľavého stĺpca napíšete majetok, ktorý potrebujete na podnikanie a do pravého stĺpca zapíšete zdroje, ktoré Vám slúžia na úhradu kúpy  tohto majetku, získate takú základnú improvizovanú súvahu (nazývanú tiež bilancia). Je to jeden zo základných nástrojov vnímania firmy z profesionálnejšieho pohľadu napríklad z pohľadu banky. Vaša súvaha možno bude vyzerať napríklad takto (v zátvorke je uvedených pár odbornejších výrazov): 

Majetok (aktíva)	Zdroje (pasíva)	

Stroj, počítač, auto
(dlhodobý hmotný
majetok)

20.000 €	
Vlastné prostriedky
(základné imanie)	

15.000 €	

Zásoby
(obežný majetok)	

  2.000 €	
Peniaze od brata, tety,
banky, známeho
(cudzie zdroje)

15.000 €	

Hotovosť a môj účet v
banke
(finančné účty)

  5.000 €	
Môj dlh dodávateľom
(záväzky)	

 7.000 €	

Čo mi zaplatia odberatelia
(pohľadávky)

10.000 €			
Suma:	37.000 €	Suma:	37.000 €	

V uvedenom prípade sa majetok (aktíva) rovná zdrojom (pasívam). Teda všetko, čo potrebujete musíte mať kryté (zaplatené) nejakými zdrojmi (peniazmi) – či už vlastnými alebo cudzími. V súvahe sú tiež pre kompletnosť uvedené zásoby (ak potrebujete mať nejaký materiál potrebný pre podnikanie vopred na sklade), hotovosť a účet v banke (pár korún chcete mať po ruke vždy), a tiež pohľadávky a záväzky, ktoré však vzniknú až v priebehu podnikania. Je podstatné mať aspoň nejaký prehľad o aktívach, pasívach a snažiť sa udržiavať rovnováhu v súvahe. V rámci biznis plánu je vhodné zostaviť súvahu na začiatku podnikania a potom po konkrétnych obdobiach (napr. po roku, dvoch a viacerých rokoch). Je potrebné 
dodržať zásady účtovníctva 

B. kalkulácia nákladov 

Je vhodne zostaviť si najpodrobnejší súpis všetkých nákladových položiek, teda všetkých vstupov, ktoré  potrebujete  na realizáciu produktu. Treba tiež vyčísliť ich výšku. Takto môžete zistiť koľko Vás  bude stáť výroba alebo poskytnutie jednej jednotky produktu alebo služby. To Vám umožní predstavu, kde by sa asi mala hýbať cena. Odtiaľ je už len krôčik k spísaniu výsledovky (odborne: výkaz ziskov a strát), ktorá  kalkuluje alebo odhaduje  tržby, náklady a zisk podnikania. Vaša výsledovka bude vyzerať napríklad takto:

Výsledovka		Poznámky	

+ Tržby:

- Materiál a priame náklady
- Mzdy
- Nájomné / odpisy
- Telefón
- Iné náklady	
100.000 €

- 50.000 €
- 20.000 €
- 10.000 €
-   6.000 €
-   4.000 €
		
Hospodársky výsledok:	+ 10.000 €		

Od presnosti výsledovky, resp. od Vášho správneho odhadu alebo kalkulácie jednotlivých položiek výsledovky závisí hospodársky výsledok (zisk alebo strata). Dosiahnuť zisk by malo byť Vašim cieľom, takže na zostavení výsledovky si treba dať záležať.

V. Právna stránka –ako sa budete volať, akú právnu formu využijete

Možno chcete podnikať  ako živnostník, možno ako s.r.o. atď.  Možno budete mať v názve Vaše meno, možno kľúčovú črtu vášho produktu, možno vymyslené slovo. Názov je dôležitý
a treba si na ňom tiež dať záležať.

Špecifiká:
- pri ADZ je nevyhnutné rozpísať, s kým budete spolupracovať pri dočasnom prideľovaní agentúrnych zamestnancov užívateľským zamestnávateľom na území Slovenskej republiky a uviesť reálny okruh zamestnaní, na ktoré budú dočasne pridelení agentúrni zamestnanci. 

- pri APZ rozpísať zameranie služieb poskytovaných občanom so zdravotným postihnutím, dlhodobo nezamestnaným občanom a zamestnávateľom zamerané na uľahčenie získania zamestnania alebo na udržanie zamestnania resp. na uľahčenie získania zamestnanca z radov občanov so zdravotným postihnutím a dlhodobo nezamestnaných občanov.

VI. Produkt a personál – všetko ostatné nespomenuté vyššie plus jedna veta nakoniec

Možno budete chcieť pridať do plánu i náčrt Vašich vízií, postup a podobne. Je vhodné tiež priložiť podkladové dokumenty, napr. doklad o prenájme priestorov, nájomnú zmluvu, prípadne preukázať vlastníctvo objektu, kde budete výkon činnosti realizovať. Biznis plán tak získa väčšiu vypovedaciu schopnosť a kompaktnosť. Zároveň s odstupom času budete môcť evidovať pokrok a zmeny i v samotnom projekte. Ak plánujete spolupracovať s ďalšími ľuďmi alebo zamestnať personál, uvediete ich úlohy, počet pracovníkov, náplne práce, odmeňovanie atď. Je potrebné uviesť, v čom ste lepší ako ostatní a aj prečo.